**PAREIŠKĖJO DEKLARACIJA**

Aš, **Vardas Pavardė**, tvirtinu, kad mano vadovaujamas (-a) (atstovaujamas (-a)) **Įmonės pavadinimas** , įmonės kodas **12345678**

Teikdamas paraišką patvirtinu, kad:

|  |
| --- |
| 1. Šiame projekto įgyvendinimo plane (PĮP) ir prie jo pridedamuose dokumentuose pateikta informacija, mano žiniomis ir įsitikinimu, yra teisinga.  2. Esu susipažinęs (-usi) su projekto finansavimo sąlygomis, tvarka ir reikalavimais, nustatytais kvietime teikti PĮP.  3. Mano atstovaujamam pareiškėjui yra žinoma, kad projektas įgyvendinamas pagal projekto sutartyje, kvietime teikti PĮP ir jame nurodytuose Lietuvos Respublikos teisės aktuose nustatytas sąlygas ir tvarką.  4. Mano atstovaujamam pareiškėjui yra žinoma, kad projekto įgyvendinimo metu turės būti laikomasi HP (darnaus vystymosi, įskaitant reikšmingos žalos nedarymo principą; lygių galimybių ir nediskriminavimo, įskaitant prieinamumo visiems reikalavimo užtikrinimą; inovatyvumo (kai taikoma)), atsižvelgiama į Jungtinių Tautų neįgaliųjų konvencijos nuostatas, taip pat laikomasi PFSA arba kvietime teikti PĮP, kai nerengiamas PFSA, o kai įgyvendinami RPPl projektai, – Gairėse ir (ar) RPPl nustatytų reikalavimų dėl HP ir atitinkamų Chartijos nuostatų laikymosi.  5. Mano atstovaujamas pareiškėjas įsipareigoja projekto įgyvendinimo metu prisidėti nuosavu įnašu, apmokėdamas projekto tinkamas finansuoti išlaidas, kurios nepadengiamos projekto finansavimo lėšomis, ir visas kitas projektui įgyvendinti reikalingas išlaidas (įskaitant netinkamas finansuoti išlaidas).  6. Mano atstovaujamas pareiškėjas, PĮP pateikimo dieną galutiniu teismo sprendimu ar galutiniu administraciniu sprendimu nėra pripažintas nevykdančiu pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus arba pagal kitos valstybės teisės aktus, jei pareiškėjas yra užsienyje registruotas juridinis asmuo (*netaikoma biudžetinėms įstaigoms ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai*).  7. Mano atstovaujamas pareiškėjas įsipareigoja 5 metus nuo projekto finansavimo pabaigos (arba kitą laikotarpį, nustatytą PFSA arba kvietime teikti PĮP, kai nerengiamas PFSA, arba RPPl) nenutraukti gamybinės veiklos arba neperkelti jos už konkrečios apskrities (savivaldybės) ribų, taip pat už Lietuvos Respublikos ribų.  8. Mano atstovaujamas pareiškėjas nėra perkėlęs (kaip apibrėžta 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su visais pakeitimais 2 straipsnio 61a punkte ir 14 straipsnio 16 dalyje) PĮP nurodytai veiklai tapačios veiklos arba jos dalies ar panašios veiklos iš kitoje Europos ekonominės erdvės valstybėje esančios įmonės į Lietuvos Respublikoje esančią įmonę, kuriai prašoma suteikti finansavimą, ir įsipareigoja to nedaryti projekto įgyvendinimo metu bei 2 metus po projekto įgyvendinimo pabaigos (*reikalavimas taikomas, kai projektui teikiama valstybės pagalba (įskaitant „de minimis“ pagalbą*).  9. Mano atstovaujamam pareiškėjui PĮP vertinimo metu nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo (*netaikoma viešiesiems juridiniams asmenims*).  10. Mano atstovaujamam pareiškėjui, kuris yra juridinis asmuo, nėra iškelta byla dėl bankroto arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (*netaikoma biudžetinėms įstaigoms*).  11. Mano atstovaujamas pareiškėjas PĮP vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (*taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui*, *netaikoma biudžetinėms įstaigoms*).  12. Mano, kaip pareiškėjo vadovo ar įgalioto asmens, privatūs interesai yra suderinti su visuomenės viešaisiais interesais.  13. Mano atstovaujamas pareiškėjas įsipareigoja per administruojančiosios institucijos nustatytą terminą pateikti jai reikiamą informaciją ir (arba) atlikti Lietuvos Respublikos atsakingų institucijų nurodytus veiksmus, vykdomus dėl kvietime teikti PĮP nurodytų ir kitų Lietuvos Respublikos teisės aktų nuostatų taikymo.  14. Mano atstovaujamas pareiškėjas yra informuotas, kad, nepateikus kvietime teikti PĮP privalomų pateikti priedų ir PĮP vertinimo metu nepateikus prašomų dokumentų ir (ar) informacijos per administruojančiosios institucijos nustatytą terminą, PĮP bus atmestas.  15. Mano atstovaujamas pareiškėjas yra informuotas, kad sudarius projekto sutartį ar po paraiškos finansuoti JP projektą patvirtinimo dienos ministerijos ir (ar) administruojančiosios institucijos interneto svetainėse, prisidedant prie investicijų skaidrumo didinimo, visuomenės informavimo tikslais gali būti paskelbti šie duomenys (išskyrus asmens duomenis): projekto vykdytojo pavadinimas, partnerio pavadinimas, JP projekto vykdytojo pavadinimas, rangovo ir subrangovo, prekių tiekėjo ir subtiekėjo, paslaugų teikėjo ar subteikėjo pavadinimas (kai vykdomi viešieji pirkimai ar ne perkančiosios organizacijos pirkimai), projekto pavadinimas, projekto tikslas ir rezultatai, projekto pradžios ir pabaigos data, bendra projekto vertė, lėšų šaltinio pavadinimas ir finansavimo dydis, projekto įgyvendinimo vietos nuoroda, kita informacija, kurios viešinimas neprieštarauja teisės aktų nuostatoms dėl asmens duomenų viešinimo. Taip pat mano atstovaujamas pareiškėjas yra informuotas, kad pagrindinėje interneto svetainėje (jeigu tokia yra) ir socialiniuose tinkluose per 20 darbo dienų nuo projekto sutarties pasirašymo dienos turės būti paskelbiamas trumpas projekto aprašymas, kuriame pristatomos visos įgyvendinant projektą suplanuotos veiklos, poveiklės, nurodomi projekto tikslai bei rezultatai ir informuojama apie gautą valstybės biudžeto finansavimą.  16. Mano atstovaujamam pareiškėjui yra žinoma, kad administruojančiosios institucijos, ministerijos, Lietuvos Respublikos valstybės kontrolės, Viešųjų pirkimų tarnybos, Finansinių nusikaltimų tyrimo tarnybos prie Lietuvos Respublikos vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys turi teisę audituoti ir kontroliuoti mano atstovaujamo pareiškėjo ūkinę ir finansinę veiklą, kiek ji susijusi su projekto įgyvendinimu. Esu informuotas (-a), kad turiu visapusiškai bendradarbiauti su šiomis institucijomis valstybės finansinių interesų apsaugos klausimu, užtikrinti su projekto įgyvendinimu susijusių dokumentų (įskaitant elektroninius dokumentus, pateiktus informacinių technologijų priemonėmis ir elektroninėse laikmenose) saugumą ir prieinamumą šių institucijų atstovams ir (ar) jų įgaliotiems asmenims projekto įgyvendinimo metu ir po projekto finansavimo pabaigos teisės aktuose nurodytu dokumentų saugojimo laikotarpiu.  17. Esu informuotas (-a), kad mokėjimo prašyme ir kituose dokumentuose esantys duomenys bus apdorojami ir saugomi Valstybės biudžeto, apskaitos ir mokėjimų sistemoje šios sistemos nuostatuose, patvirtintuose Lietuvos Respublikos finansų ministro 2006 m. balandžio 6 d. įsakymu Nr. 1K-152 „Dėl Valstybės biudžeto, apskaitos ir mokėjimų sistemos nuostatų patvirtinimo“, nustatytais terminais.  18. Esu informuotas (-a), kad mano asmens duomenys, nurodyti PĮP ir kituose administruojančiajai institucijai pateiktuose dokumentuose, stebėsenos, ataskaitų teikimo, komunikacijos, vertinimo, finansų valdymo, patikrinimų, audito tikslais bus tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą, reikalavimų.  19. Esu informuotas (-a), kad informacija apie projekto veiklas, su projekto išlaidų apmokėjimu susijusi informacija, mano kontaktiniai duomenys gali būti perduoti vertinimo ekspertams ir naudojami atliekant priemonės ir (ar) šio projekto įgyvendinimo vertinimą (renkant vertinimui atlikti būtinus duomenis apklausos, interviu ir kitais metodais).  20. Esu informuotas (-a), kad administruojančiosios institucijos tvarkomi mano asmens duomenys, nurodyti mano atstovaujamo juridinio asmens PĮP ir kituose administruojančiajai institucijai pateiktuose dokumentuose, ir detalesnė informacija apie asmens duomenų tvarkymą ir teisių įgyvendinimą skelbiami administruojančiosios institucijos interneto svetainėje.  21. Esu informuotas (-a), kad turiu Reglamente (ES) 2016/679 nustatytas teises: 1) žinoti (būti informuotas (-a)) apie savo asmens duomenų tvarkymą; 2) susipažinti su tvarkomais savo asmens duomenimis; 3) reikalauti ištaisyti asmens duomenis; 4) reikalauti ištrinti asmens duomenis, jei yra bent vienas pagrindas, nurodytas Reglamente (ES) 2016/679; 5) apriboti asmens duomenų tvarkymą, jei yra bent vienas pagrindas, nurodytas Reglamente (ES) 2016/679; 6) pateikti skundą priežiūros institucijai.  22. Esu informuotas (-a), kad rinkdamas (-a), tvarkydamas (-a) projekto partnerio (-ių), projekto dalyvių, jungtinio projekto, projekto pareiškėjo (-ų) ir jungtinio projekto, projekto vykdytojo (-ų) asmens duomenis turiu užtikrinti Reglamente (ES) 2016/679 nustatytų reikalavimų vykdymą.  23. Mano atstovaujamo pareiškėjo planuojamų vykdyti projekto veiklų išlaidos nefinansuojamos pagal kitus pareiškėjo įgyvendintus ir (arba) įgyvendinamus projektus.  24. Mano atstovaujamas pareiškėjas dėl deklaruojamų, vykdant viešojo pirkimo–pardavimo sutartis, patirtų išlaidų įsitikins (įvertindamas pateiktą (-as) deklaraciją (-as) ar kitu būdu), kad:  24.1. prekių tiekėjams, subrangovams, paslaugų teikėjams ir subjektams, kurių pajėgumais remiamasi (kai jiems tenka 10 procentų sutarties vertės), netaikomi ribojimai, nustatyti 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais;  24.2. prekių tiekėjams, subrangovams, paslaugų teikėjams netaikomi ribojimai, nustatyti 2014 m. kovo 17 d. Tarybos reglamente (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, su visais pakeitimais.  25. Mano atstovaujamas pareiškėjas įsipareigoja, pasikeitus deklaruojamoms aplinkybėms, nedelsdamas apie tai informuoti administruojančiąją instituciją.  26. Mano atstovaujamas pareiškėjas įsipareigoja, pasibaigus projekto finansavimui, 5 metus užtikrinti investicijų tęstinumą.  27. Mano atstovaujamas pareiškėjas įsipareigoja užtikrinti, kad įsigytos visai netaršios transporto priemonės 5 metus po projekto finansavimo pabaigos būtų registruotos Lietuvos Respublikos teritorijoje. Pareiškėjas įsipareigoja neparduoti visai netaršios transporto priemonės ar kitaip neperleisti transporto priemonės, už kurią skirta dotacija, mažiausiai 5 (penkerius) metus nuo dotacijos sumokėjimo datos.  28. Mano atstovaujamas pareiškėjas įsipareigoja, įgyvendinę projektą, paviešinti informaciją apie juos – paskelbti naujieną, informaciją ar pan. (savo ar žiniasklaidos interneto svetainėje), nurodyti projekto pavadinimą, įgyvendintą veiklą, šiai veiklai įgyvendinti gautų lėšų kiekį, finansavimo šaltinį – Klimato kaitos programą. Pareiškėjai Klimato kaitos programos lėšomis įsigytas transporto priemones privalo pažymėti Aplinkos ministerijos ir Agentūros logotipais, kuriuose nurodyta, kad projektas finansuotas Klimato kaitos programos lėšomis. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo vadovo ar jo įgalioto               (parašas)                       (vardas ir pavardė)

asmens pareigų pavadinimas)